open-index/open-wikipedia-markdown huggingface dataset:
Delicate Sound of Thunder

***Delicate Sound of Thunder*** je koncertný dvojalbum, ktorý bol nahraný počas piatich nočných koncertov v Nassau Coliseum na Long Islande (New York) v auguste 1988 a zmixovaný v v štúdiách na Abbey Road v septembri toho istého roku.

Album bol nahraný skupinou Pink Floyd v období po vydaní štúdiového albumu *[[A Momentary Lapse of Reason]]*, ktorý bol vo veľkej miere dielom gitaristu Davida Gilmoura. Bolo to v časoch súdnych sporov o názov skupiny medzi súčasnými členmi a bývalým basgitaristom a autorom väčšiny skladieb Rogerom Watersom.

## História albumu
Album vyšiel v roku 1988 na dvoch vinylových LP nosičoch, dvojkazete (MC) a aj ako dvojité CD. Každý z týchto formátov obsahoval rôzne skladby. Albumy obsahovali viacero skladieb zo štúdiového projektu *[[A Momentary Lapse of Reason]]* a niekoľko skladieb zo skoršej éry skupiny Pink Floyd. Dvojité LP neobsahovalo skladbu „Us and Them“, na LP a MC bola skladba „Wish You Were Here“ medzi skladbami „Another Brick in the Wall (Part 2)“ a „Comfortably Numb“.

Aj keď David Gilmour tvrdil v dobe vydania albumu a v interview z roku 1992, že na albume sú použité autentické koncertné nahrávky bez štúdiových úprav, technik nahrávania Buford Jones poznamenal, že napríklad k skladbe „Comfortably Numb“ David nahral party na akustickej gitare, ktoré boli k pôvodnej nahrávke dodatočne mixované. Richard Wright dodatočne naspieval do skladby „Us and Them“ vokály a vokalistka Sam Brown prespievala part v skladbe „Comfortably Numb“ , ktorý bol pôvodne naspievaný speváčkou Rachel Fury.

Okrem zvukových nosičov skupina Pink Floyd vydala aj video s rovnakým názvom, na ktorom bola nahrávka jedného z koncertov.

Album dosiahol v rebríčku Billboard 200 jedenástu pozíciu, v januári 1989 dosiahol v predajnosti zlato, a v apríli 1997 sa tento album stal v USA trojnásobne platinový.

Album *Delicate Sound of Thunder* bol po tom, ako si jeho MC kazetovú verziu vzali so sebou na svoj let kozmonauti vesmírnej lode Sojuz TM-7 prvým rockovým albumom, ktorý bol prehrávaný vo vesmíre na sovietskej stanici MIR.

## Zoznam skladieb
Tento zoznam pochádza z verzie vydanej na dvoch CD nosičoch. Skladby naspieval David Gilmour, okrem uvedených výnimiek.

## Výroba albumu
* David Gilmour – gitary, spev
* Nick Mason – bicie, perkusie
* Richard Wright – klávesy, spev
* Tim Renwick – gitary, spev
* Jon Carin – klávesy, spev
* Guy Pratt – basová gitara, spev
* Gary Wallis – perkusie
* Scott Page – saxofóny, gitara
* Margret Taylor – vokály
* Rachel Fury – vokály
* Durga McBroom – vokály
* Buford Jones – technik
* David Hewitt – asistent výroby
* Storm Thorgerson – dizajn
* Dimo Safari – fotografia
* Doug Sax – mastering

## Umiestnenie v rebríčkoch

## Externé odkazy

Kategória:Albumy Pink Floyd
Kategória:Koncertné albumy z 1988
Kategória:Dvojalbumy
Teodolit

thumb|Teodolit

**Teodolit** je prístroj na presné meranie a vytyčovanie vodorovných a výškových uhlov ľubovoľnej veľkosti. Pozostáva z podložky, spodnej časti (limbus) a hornej časti (alidáda).

Teodolity prešli rôznymi zmenami od teodolitov so sklenenými kruhmi, s kovovými kruhmi, až cez elektronické. Pôvodne sa teodolit používal iba na meranie vodorovných uhlov a mal iba vodorovný kruh. Neskôr sa k nemu pridal aj výškový kruh na meranie zvislých uhlov. Všetky teodolity sa skladajú z limbusu a alidády. Alidáda je horná otáčavá časť a limbus dolná pevná časť. Teodolit sa používa pri geodetickych výkonoch 

Kategória:Meracie prístroje
Joy Division

**Joy Division** bola kultová post-punková hudobná skupina, založená v britskom meste Manchester, koncom sedemdesiatych rokov. Pôvodne sa skupina nazývala Warsaw a pozostávala z členov Iana Curtisa (spev a príležitostne gitara), Bernarda Sumnera (gitara a klávesy), Petra Hooka (basová gitara a sprievodný vokál) a Stephena Morrisa (bicie a perkusie). 
Počas svojej krátkej existencie vydali Joy Division dva štúdiové albumy: *[[Unknown Pleasures]]* a *[[Closer]]*. Skupina zanikla v roku 1980 potom ako depresiou a epilepsiou trpiaci spevák Ian Curtis spáchal samovraždu. Zostávajúci členovia založili skupinu New Order so Sumnerom ako spevákom.

## Film
Príbeh skupiny Joy Division, ale predovšetkým jej speváka Iana Curtisa, bol sfilmovaný režisérom Antonom Corbijnom, známym predovšetkým z tvorby videoklipov pre skupinu Depeche Mode. Do kín bol uvedený pod názvom Control v roku 2007. 
Corbijn vychádzal z knihy Touching From a Distance, napísanej Curtisovou manželkou Deborah.
Čierno-biely film svojou atmosférou dokonale vystihuje pocity a okolnosti, ktoré viedli Curtisa až k jeho tragickému koncu.
 
## Diskografia
### Štúdiové albumy
*1979: *[[Unknown Pleasures]]*
*1980: *[[Closer (Joy Division album)|Closer]]*

### Výberové albumy
*1981: *[[Still]]* 
*1988: *[[Substance]]*

## Poznámky
# Na niektorých albumoch je Sumner uvádzaný aj pod pseudonymami Bernard Albrecht, Bernad Dicken alebo Bernard Albrecht-Dicken.

Kategória:Britské rockové hudobné skupiny
Kategória:Alternatívnorockové hudobné skupiny
Id Tech 2

**id Tech 2**, kedysi tiež známy ako **Quake II engine** je herný engine vyvinutý firmou id Software pre použitie v počítačových hrách vyvíjaných touto firmou. Od svojho vydania bol engine licencovaný pre niekoľko ďalších projektov. Najvýznačnejšou vlastnosťou tohto engine bola plná podpora hardvérovo akcelerovanej grafiky cez OpenGL zároveň s tradičným softvérovým renderovaním. 

John Carmack, hlavný programátor enginu, uvoľnil zdrojový kód 22. decembra 2001 pod GNU General Public License.

## Známe počítačové hry používajúce engine id Tech 2
* Quake II (1997) – id Software
* Heretic II (1998) – Raven Software
* SiN (1998) – Ritual Entertainment
*  (1999) – Xatrix Entertainment
* Soldier of Fortune (2000) – Raven Software
* Daikatana (2000) – Ion Storm
* Anachronox (2001) – Ion Storm

## Referencie

## Externé odkazy
* Sekcia na oficiálnej stránke id Software 
* Kompletný zoznam hier používajúcich engine Id Tech 2 

Kategória:Herné enginy
Liffey

[náhľad|Rieka '''Liffey''' v [Dubline]]
**Liffey** (, ) je rieka vo východnom Írsku pretekajúca cez Dublin. Meria .

## Prameň
Pramení v pohorí Wicklow Mountains na juhovýchodných svahoch vrchu Kippure () v nadmorskej výške , západne od mesta Greystones. 

## Priebeh toku
Sprvu tečie na západ, po pribratí Ballydonnell Brooku tečie prechodne na severozápad, následne sa oblúkom smerujúcim na sever stáča na juhozápad a výrazne meandruje. Pod obcou Kilbride vteká do vodnej nádrže Pollaphuca Reservoir, do ktorej zľava ústi Kings River a pod priehradným múrom pokračuje severovýchodným smerom. Medzi mestami Ballymore Eustace a Kilcullen tečie meandrujúc na západ, odtiaľ k Newbridge na severozápad a potom na severovýchod. Na dolnom toku, pri meste Leixlip, už tečie na východ a preteká priamo cez centrum Dublinu, ktorý rozdeľuje na dve polovice. Ústi do Írskeho mora v zálive Dublin Bay.

## Prítoky
*ľavostranné: Ballydonnell Brook, Kings River, Rye Water
*pravostranné: Shankill, Brittas, Camac (Cammock), Poddle, Dodder

## Mestá
Liffey postupne preteká cez tieto mestá:
*Blessington
*Ballymore Eustace
*Kilcullen
*Newbridge
*Clane
*Celbridge
*Leixlip
*Lucan
*Dublin

Zároveň tečie územím troch správnych jednotiek: Wicklow, Kildare a Dublin.

## Využitie
Na rieke sú vybudované tri väčšie vodné elektrárne, na hornom toku sa nachádzajú dve vodné nádrže Pollaphuca Reservoir, malá priehrada je aj pri meste Leixlip. Za vysokého stavu vody je rieka splavná z Dublin Harbour k Heuston Station. V Dubline do rieky vyúsťujú kanály Grand Canal a Royal Canal, ktoré prepájajú Liffey s riekami Barrow, resp. Shannon.

## Iné projekty
 

Kategória:Rieky v Írsku
Kategória:Povodie Liffey
Kategória:Úmorie Írskeho mora
Carlos Saavedra Lamas

**Carlos Saavedra Lamas** (* 1. november 1878, Buenos Aires, Argentína – † 5. máj 1959) bol argentínsky akademik a politik. V roku 1936 získal Nobelovu cenu za mier a bol prvý Latinskoameričan, ktorý získal toto ocenenie.

## Iné projekty

Kategória:Argentínski politici
Kategória:Nositelia Nobelovej ceny za mier
Kategória:Argentínski nositelia Nobelovej ceny
Kategória:Osobnosti na argentínskych poštových známkach
Kategória:Osobnosti z Buenos Aires
Freiburg (vládny obvod)

**Freiburg** () je jeden zo štyroch vládnych obvodov ''(Regierungsbezirk)'' na juhozápade spolkovej krajiny Bádensko-Württembersko v Nemecku. 

Vládny obvod Freiburg pokrývajú kopce pohoria Schwarzwald a údolia rieky Rýn. Vládny obvod sa skladá z troch regionálnych zväzov *(Regionalverband)*: *Hochrhein-Bodensee, Schwarzwald-Baar-Heuberg* a *Südlicher Oberrhein*.

## Krajinské a mestské okresy

## Obyvateľstvo
Vývoj počtu obyvateľov vo vládnom obvode Freiburg od roku 1973:

## Externé odkazy
Oficiálna stránka vládnych obvodov Bádenska-Württemberska

Kategória:Vládne obvody v Nemecku
Poddle

thumb|Rieka Poddle v Poddle Parku
**Poddle** (angl. *River Poddle*, ír. *An Poitéal*) je rieka vo východnom Írsku. Je to pravostranný prítok Liffey.

Tečie na území Dublinu, pramení v mestskej časti Tallaght vo Fettercairn a tečie severovýchodným smerom. Preteká cez mestské časti Templeogue, Kimmage, Harrold's Cross, potom sa stáča na sever a podzemím preteká centrom mesta. Koryto rieky križuje Grand Canal. Do Liffey sa vlieva v priestore Wood Quay pod katedrálou Christ Church Cathedral.

Kategória:Rieky v Írsku 
Kategória:Povodie Liffey
Tolka

**Tolka** (angl. *River Tolka*, ír. *An Tulcha*) je rieka vo východnom Írsku, dĺžka . 

Pramení pri meste Dunshaughlin (grófstvo Meath) severozápadne od Dublinu a tečie na juhovýchod cez Dunboyne a Clonee. Na území grófstva Dublin tečie najprv na východ, preteká cez Blanchardstown (kde zľava priberá Pinkeen), stáča sa na juhovýchod a pokračuje cez Mulhuddart a Corduff. Pri Ashtowne sa znovu stáča na východ, tečie okrajom Finglasu a cez Glasnevin, potom sa definitívne stáča juhovýchodným smerom a pokračuje cez mestské štvrte Dublinu Drumcondra, Ballybough, Fairview a East Wall, kde ústi do zálivu Dublin Bay. 

Preteká cez rozsiahly park Tolka Valley Park a okrajom areálu dublinskej botanickej záhrady. Medzi Blanchardstownom a Cabrou tečie súbežne s Royal Canal na pravom brehu.

Kategória:Rieky v Írsku
Tolka
Dodder

náhľad|Rieka Dodder v Ballsbridge
**Dodder** (angl. *River Dodder*, ír. *An Dothra*) je rieka vo východnom Írsku. Je to významný pravostranný prítok Liffey s dĺžkou . 

Vzniká sútokom dvoch zdrojníc, Mareens Brook a Tromanallison, ktoré stekajú zo severovýchodných a severných svahov vrchu Kippure v pohorí Wicklow Mountains, západne od mesta Bray a ktoré sa zlievajú neďaleko hranice grófstva Wicklow, západne od Glencree. Najprv tečie smerom na sever, na hornom toku napája dve vodné nádrže Glenasmole Reservoirs, následne pokračuje na severovýchod a preteká územím Dublinu, cez mestské časti Tallaght, Rathfarnham, Templeogue, Milltown, Clonskeagh, Donnybrook (kde sa znovu stáča severným smerom) a Ballsbridge. Do Liffey ústi na území mestskej časti Ringsend v blízkosti mosta East Link Toll Bridge, pričom zľava priberá Grand Canal. V Tallaght je prepojená so susednou riekou Poddle. 

Kategória:Rieky v Írsku
Kategória:Povodie Liffey
Camac

**Camac** alebo **Cammock** (angl. *River Camac*, ír. *An Chamóg*) je rieka vo východnom Írsku. Je to pravostranný prítok Liffey.

Vzniká sútokom troch zdrojníc pritekajúcich z Dublin Mountains a územia County Kildare, ktoré sa spájajú v Corcaigh Park v západnom Dubline. Odtiaľ tečie severovýchodným smerom cez mestské štvrte Clondalkin, Fox & Geese, Bluebell, Inchicore a Kilmainham a v blízkosti železničnej stanice Heuston Station sa vlieva do Liffey. 

Kategória:Rieky v Írsku
Kategória:Povodie Liffey
Jan Štolba

**Jan Štolba** (* 1957, Praha) je český spisovateľ a hudobník. Narodil sa v Prahe, bol členom niekoľkých hudobných súborov - Originálního pražského synkopického orchestra, kapely Krásné nové stroje, Jazzfonického orchestra, Quel Jazz, dua s Alanem Vitoušem, Vlasta Třešňák Bandu a ďalších. Od 90. rokov 20. storočia píše fejtóny, literárne a filmové recenzie. 

## Literárna tvorba
V samizdatovej Edícii Petlice vydal cestovný *Deník pro Marcelu Šternovou* (1986), v Kolářovej  pařížskej Edici K prvú zbierku *Čistá vrána* (1987). V polovici 90. rokov začal publikovať oficiálne, vydal prózy *Provazochodcův sen* (1995) a *Město za* (1997), zbierky básní *Bez hnutí křídel* (1996), *Nic nemít* (2001), *Den disk* (2002), *Hřebeny* (2007). 
Svoje literárne eseje a kritiky zhrnul vo výbere *Nedopadající džbán. Úvahy o básnících a poezii* (2006).

Kategória:Narodenia v 1957
Kategória:Českí spisovatelia
Charkovská ulica (Košice)

**Charkovská** je ulica na sídlisku Dargovských hrdinov v Košiciach.

Pomenovaná je podľa ukrajinského mesta Charkov. Nachádza sa tu Katolícka stredná pedagogická škola Košice.

PSČ: 040 22

Kategória:Ulice v Košiciach
Todor Lukanov

**Todor Stančev Lukanov** (; * 1. december, 1874, Loveč – † 17. február, 1946, Moskva) bol bulharský politik, člen Bulharskej komunistickej strany.

Od roku 1896 pracuje ako učiteľ v Plevene, odkiaľ ho však pre svoje komunistické presvedčenie vylúčili. V roku 1900 ukončil štúdium práva na univerzite v Ženeve. Po štúdiách sa vracia do Plevenu.

## Politická kariéra
Todor Lukanov založil organizáciu Bulharskej robotníckej sociálnodemokratickej strany (BRSDS) a stal sa jej prvým predsedom. Pri rozpade strany v roku 1903 sa stal členom Strany úzkych socialistov. Od roku 1911 bol členom Ústredného kontrolného výboru BRSDS a od roku 1913 kandidoval za túto stranu aj na post poslanca do Veľkého národného zhromaždenia.

Počas prvej svetovej vojny bol zajatý, kvôli agitácii proti účasti Bulharska v nej. V roku 1918 bol oslobodený.

Od roku 1919 bol nominovaný na post člena Ústredného výboru Bulharskej komunistickej strany a od roku 1922 sa stal jej organizačným tajomníkom. Po štátnom prevrate v roku 1923 vyhlásil ozbrojený boj proti režimu Národného porozumenia. Plevenskej organizácii pod vedením Asena Chalačeva poslal príkaz, aby sa skončilo ozbrojené povstanie v Plevenskej oblasti. K otázke vypuknutia Septembrového povstania zaujal jasné nesúhlasné stanovisko. Po jeho neúspechu emigroval do Sovietskeho zväzu, kde sa stal členom zahraničného úradu BKS. V roku 1946 ho zavraždili Stalinovi agenti z NKVD.

Kategória:Bulharskí politici
Kategória:Bulharskí komunisti
Kategória:Obete vrážd
Kategória:Osobnosti z Loveča
Strana národného porozumenia

**Národné porozumenie**, **Strana národného porozumenia** alebo **Čierny (krvavý) blok** (po 9. júni 1923 **Strana demokratického porozumenia**) () bola bulharská politická strana založená 14. októbra 1921 skupinou bezpartajných univerzitných profesorov - Alexandrom Grekovom, Alexandrom Cankovom, Petkom Stajnovom a Dimitarom Mišajkovom.

Jej cieľom bolo zastaviť rozširujúci sa vplyv a autoritatívnu vládu Bulharského národného poľnohospodárskeho zväzu. Spolu s Vojenským zväzom a VMRO mali hlavnú úlohu v štátnom prevrate v roku 1923.

## Predsedovia strany
* 1921 - 1922: Alexandăr Grekov
* 1922 - 1923: Alexandăr Cankov

Kategória:Politické strany v Bulharsku
Slaney

**Slaney** (angl. *River Slaney*, ír. *Abhainn na Sláine* - doslovne: *Rieka zdravia*) je rieka v juhovýchodnom Írsku. Meria , z toho dolný tok (po Enniscorthy) je splavný.

## Prameň
Pramení na severozápadných svahoch vrchu Lugnaquillia () v pohorí Wicklow Mountains, východne od obce Knockanarrigan v nadmorskej výške približne  

## Priebeh toku
Od prameňa tečie na západ, na hornom toku výrazne meandruje. Pod mestom Stratford-on-Slaney sa stáča a ďalej pokračuje na juh. Medzi mestami Tullow a Enniscorthy tečie juhovýchodným smerom, pod Enniscorthy výrazne rozširuje svoje koryto. Od obce Killurin sa postupne stáča k ústiu na východ. 

## Ústie
Do Írskeho mora ústi širokým estuárom (tzv. Wexford Harbour) pri meste Wexford, v priestore prielivu svätého Juraja.

## Prítoky
* ľavostranné: Little Slaney, Derreen, Derry, Bann
* pravostranné: Knickee, Clody, Urrin, Boro

## Mestá
Slaney tečie postupne cez nasledujúce mestá:
* Stratford-on-Slaney
* Baltinglass
* Tullow
* Bunclody
* Enniscorthy
* Wexford

Preteká územím troch grófstiev: Wicklow, Carlow a Wexford.

Kategória:Povodie Slaney
Kategória:Rieky v Írsku
Kategória:Úmorie Írskeho mora
Avoca

**Avoca** môže byť:

*v Írsku:
**obec, pozri Avoca (obec)
**rieka, pozri Avoca (rieka)
**údolie, pozri Avoca Valley
Asen Chalačev

**Asen Iliev Chalačev** (; * 28. december 1889, Pleven, Bulharsko – † 25. jún 1923, tamže) bol bulharský politik, od roku 1908 člen Bulharskej komunistickej strany. Vyštudoval Aprílové gymnázium v meste Gabrovo a právo na univerzite v Ženeve.

## Politická kariéra
Asen Chalačev bol dôstojníkom v prvej svetovej vojne. Na fronte medzi vojakmi rozširoval antivojenskú propagandu. Po vojne bol vymenovaný za predsedu plevenskej organizácie Bulharskej komunistickej strany. Bol prvým politikom, ktorý sa zaslúžil sa o jej zapojenie sa do Júnového povstania, keď s ozbrojeným vojskom obsadil takmer celý Pleven. Po neúspešnom povstaní bol zatknutý a zavraždený.

## Pozri aj
* Júnové povstanie

Kategória:Bulharskí politici
Kategória:Bulharskí komunisti
Kategória:Popravení politici
Kategória:Osobnosti z Plevenu
Avoca (rieka)

**Avoca** (angl. *River Avoca*, ír. *Abhainn Abhóca*, historický názov *Ovoca*) je rieka vo východnom Írsku. Vzniká sútokom dvoch zdrojníc: Avonmore a Avonbeg. Najvýznamnejším prítokom je Aughrim sprava.

Avonmore a Avonbeg sa zlievajú na mieste zvanom *The Meeting of the Rivers* v údolí Avoca Valley v pohorí Wicklow Mountains. Na hornom toku tečie juhovýchodným smerom, na strednom toku preteká obcami Avoca a Woodenbridge, stáča sa severojužným smerom, následne na dolnom toku opäť na juhovýchod a tečie cez Arklow, kde sa estuárom vlieva do Írskeho mora. Preteká územím grófstva Wicklow.

## Pozri aj
* Avonmore
* Avonbeg
* Avoca Valley

Kategória:Povodie Avocy
Kategória:Rieky v Írsku
Kategória:Úmorie Írskeho mora
Blackwater

**Blackwater** môže byť:

*rieka v Írsku:
**prítok Bannu (v Severnom Írsku), pozri Blackwater (prítok Bannu)
**prítok Boyne (pri Donore), pozri Blackwater (prítok Boyne, Donore)
**prítok Boyne (pri Navane), pozri Blackwater (prítok Boyne, Navan)
**prítok Shannonu (Leinster), pozri Blackwater (prítok Shannonu)
**prítok Suiry, pozri Black Water (prítok Suiry)
**ústiaca do Atlantického oceánu (Munster), pozri Blackwater (Munster)
Heilbronn (mesto)

**Heilbronn** je mesto na severe spolkovej krajiny Bádensko-Württembersko v Nemecku. Mesto je úplne obklopené krajinským okresom Heilbronn a s približne 118 000 obyvateľmi, je šieste najväčšie v spolkovej krajine Bádensko-Württembersko.

## Poloha
Mesto ležiace na rieke Neckar je bývalé Slobodné ríšske mesto a dnes je mestom bez okresu ''(kreisfreie Stadt)'' a zároveň správnym sídlom krajinského okresu Heilbronn. Mesto Heilbronn je tiež významným hospodárskym strediskom regiónu *Heilbronn Franken*, ktorý zahŕňa takmer celý severovýchod Bádenska-Württemberska, a je taktiež známe ako centrum vinárstva.

## Pamiatky
* renesančný evanjelický kostol Sv. Kiliána s vežou vysokou 64 metrov
* gotický evanjelický kostol Sv. Mikuláša *(Nikolaikirche)*
* barokový katolícky kostol Sv. Petra a Pavla *(Sankt Peter u. Paul)*
* barokový zámok Deutschhof v Heilbronne
* Synagóga v Heilbronne

## Partnerské mestá

## Fotogaléria

Súbor:Heilbronn-Weihnachtsmarkt-2009-1.jpg|Vianočné trhy
Súbor:Hn-dtordensmuenster-web.jpg|Centrum Heilbronnu
Súbor:Heilbronn Deutschhof 20060714.jpg|Zámok Deutschhof
Súbor:Rathaus HN.JPG|Radnica


## Iné projekty

Kategória:Mestá v Bádensku-Württembersku
Kategória:Slobodné ríšske mestá
Three Cheers for Sweet Revenge

***Three Cheers For Sweet Revenge*** je druhý štúdiový album od My Chemical Romance. Vyšiel v roku 2004 a je to ich prvý album ktorý vyšiel v Reprise Records. Je považovaný za album s dejom ale frontman Gerard Way povedal, že keď album naštartoval dej v jeho hlave, nápad rýchlo zahodil. V Live On The Murder Scene DVD Gerard rozprával o *Three Cheers For Sweet Revenge* a povedal, že je hlavne "o strachu niekoho stratiť". V *Three Cheers For Sweet Revenge* pokračuje príbeh, ktorý začal v *[[I Brought You My Bullets, You Brought Me Your Love]]*.

## Zoznam skladieb
# „Helena“ – 3:26
# „Give 'Em Hell Kid“ – 2:18
# „To The End“ – 3:01
# „You Know What They Do To Guys Like Us In Prison“ – 2:53
# „I'm not OK (I Promise)“ – 3:12
# „The Ghost Of You“ – 3:23
# „The Jetset Life Is Gonna Kill You“ – 3:37
# „Interlude“ – 0:57
# „Thank You For The Venom“ – 3:41
# „Hang 'Em High“ – 3:47
# „It's Not a Fashion Statement, It's a Deathwish“ – 3:30
# „Cemetery Drive“ – 3:08
# „I Never Told You What I Do For Living“ – 3:51

## Referencie

Kategória:Hudobné albumy z 2004
Kategória:Albumy My Chemical Romance
The Black Parade

***The Black Parade*** je tretí štúdiový album od kapely My Chemical Romance, vydaný 24. októbra 2006. Je to rocková opera zameriavajúca sa na postavu "pacienta", ktorý zomrie v priebehu CD. Album prezentuje príbeh jeho odchodu zo života a následne jeho spomienky na svoj život.

Album produkoval Rob Cavallo, ktorý produkoval albumy tiež aj pre Green Day.
*The Black Parade* je taktiež prvý album, kde hral na bicie Bob Bryar. Hoci niektorí recenzenti album zamietli ako prejav predvádzania sa, *The Black Parade* v celku kriticky uspel.

Z albumu vyšli „Welcome To The Black Parade“, „Famous Last Words“, „I Don't Love You“ a „Teenagers“ ako prvé štyri single a kapela plánuje vydať track „Mama“, v ktorom vokály naspievala aj Liza Minnelli, ako piaty singel. Potom plánujú vydať ešte jeden, posledný singel z albumu, aj keď ešte neoznámili, ktorá skladba bola zvolená.

## Zoznam skladieb
# „The End“ – 1:52
# „Dead!“ – 3:15
# „This Is How I Disappear“ – 3:59
# „The Sharpest Lives“ – 3:20
# „Welcome To The Black Parade“ – 5:11
# „I Don't Love You“ – 3:58
# „House Of Wolves“ – 3:04
# „Cancer“ – 2:22
# „Mama“ – 4:39
# „Sleep“ – 4:43
# „Teenagers“ – 2:41
# „Disenchanted“ – 4:55
# „Famous Last Words“ – 4:59
# „Blood“ – 2:53
*začína 1:31

### B-sides
# „Heaven Help Us“ – 2:54
# „My Way Home Is Through You“ – 2:59
# „Kill All Your Friends“ – 4:28

## Externé odkazy
* Oficiálna stránka My Chemical Romance

Kategória:Hudobné albumy z 2006
Kategória:Albumy My Chemical Romance
Priehrada (hrádza)

[náhľad|[Oravská priehrada]]

**Priehrada** je vodné dielo majúce podobu vzdúvacej stavby (s príslušenstvom), ktorá prehradzuje vodný tok a zadržuje vodu na vodohospodárske účely alebo zadržiavanie povodní. Vytvára priehradnú nádrž. Skladá sa z 2 častí:
***priehradné teleso**/**priehrada (v užšom zmysle)**/**priehradná hrádza** (t.j. vlastná vzdúvacia stavba)
***príslušenstvo priehrady** (napr. výpusty, priepady, privádzače a pod.)

## Funkcia
Priehrada slúži na zadržiavanie vody na zásobovanie pitnou alebo technickou vodou, na výrobu elektrickej energie, ochranu pred povodňami, vyrovnávanie prietokov, no i k rekreácii, vodným športom, rybolov a iné.

## Konštrukcia hrádzí
Rozlišujeme niekoľko typov priehrad:
* zemná
** sypaná - napríklad Ružín
** naplavená
** balvanová
* betónová, železobetónová, murovaná
** gravitačná - napríklad Oravská priehrada, Malá Lodina, Nosice
** gravitačná odľahčená
** pilierová
** členená
** klenbová - má zakrivený polomer a opiera sa o vysoké skaly hôr

## Priehrady na Slovensku
Na Slovensku je postavených viac ako 50 priehrad. Najväčšie vodné plochy vytvárajú priehrady:
* Oravská priehrada - najväčšia plocha jazera 35 km² aj najväčší celkový objem a to 375,2 mil. m³
* Zemplínska šírava
* Liptovská Mara - druhý najväčší celkový objem zadržiavanej vody 360,5 mil. m³
* Veľká Domaša
* Vodné dielo Gabčíkovo 
* Vodné dielo Kráľová
* Sĺňava
* Vodná nádrž Malá Domaša
* Vodárenská nádrž Starina - najväčšia vodárenská nádrž
* Čierny Váh - najväčší inštalovaný výkon 735 MW

## Galéria

Súbor:Orava reservoir 01.jpg|Oravská priehrada
Súbor:Slnava-hat.jpg|Hrádza Sĺňavy
Súbor:Hoover dam from air.jpg|Hrádza Hooverovej priehrady
Súbor:Slovakia Oresanska priehrada 2006.jpg|prepad vody na Orešanskej priehrade


## Referencie

## Literatúra
* S. Šaling, C. Laco: *[[Stavebnícky náučný slovník]]. 4, Koštrukcie. 1. časť, Teória konštrukcií*,Slovenské vydavateľstvo technickej literatúry, Bratislava, 1968

## Pozri aj
* Zoznam vodných diel na Slovensku

## Iné projekty

## Zdroj

Kategória:Vodné diela
Priehradná nádrž

**Priehradná nádrž** alebo **priehrada** je umelo vytvorená vodná plocha vzniknutá prehradením vodného toku.

## Pozri aj
*Zoznam vodných diel na Slovensku

Kategória:Hydrosféra
Kategória:Vodné diela
Kategória:Stavby
Kategória:Zavlažovanie
Priehrada

**Priehrada** môže byť:
*ako vodohospodársky prehradzujúci objekt:
**v užšom zmysle: priehradné teleso (priehradná hrádza)
**v širšom zmysle: priehradné teleso a príslušenstvo priehrady, pozri priehrada (hrádza)
*priehradná nádrž
*konštrukcia (najmä drevená) rozdeľujúca nejaký priestor, prípadne aj priestor vydelený touto konštrukciou
*v biológii: blanitá alebo chrupkovitá stienka v organizme
*vo fonetike: prekážka, ktorá sa kladie do cesty vzduchovému prúdu pri artikulácii spoluhlások, pozri priehrada (fonetika)
*slovenský film, pozri Priehrada (film)
*prenesene: prekážka
*časť obce Nitrianske Rudno, pozri Priehrada (Nitrianske Rudno)
*ulica, pozri Priehrada (ulica)
Študentský domov

**Študentský domov** (iné názvy pozri nižšie) je zariadenie na kolektívne ubytovanie študentov dennej formy štúdia (prípadne aj interných ašpirantov) vysokej školy, ktoré často študentom poskytuje aj stravovanie a služby v oblasti výchovy, regenerácie, športu, kultúry a podobne.

## Názvy
V právnych predpisoch sa od 60. rokov 20. storočia sústavne používa názov **študentský domov** (v českých zneniach tých istých predpisov počas existencie Česko-Slovenska sa používal výraz kolej). Bežný je ale aj názov **vysokoškolský internát**. Do 50. rokov 20. stor. sa okrem názvu (**vysokoškolský**) **internát** pod vplyvom češtiny používal aj názov **kolej** (ktorý sa následne neudomácnil a dnes sa považuje za nesprávny) a (**študentské**) **kolégium**. Výraz  kolégium sa v tomto význame občas používa dodnes. O slove kolej pozri aj kolej.

Súčasné slangové názvy sú intrák, inťák, staršie aj inťoš (ide však o ekvivalenty slova internát, t.j. nie len výrazu vysokoškolský internát) J. Košecká v roku 1982 uvádzala, že vysokoškoláci a personál na vysokej škole v Žiline používajú aj výraz koľaj, a to ako (chybný) ekvivalent českého slova kolej pod vplyvom českých študentov študujúcich na tej istej vysokej škole. Autorka tiež dodáva, že používali aj odvodený výraz koľajka (v češtine kolejka, t.j. spisovne kolejní legitimace; v slovenčine spisovne internátny preukaz). Výraz koľaj ani koľajka však nie je uvedený ani v jednom zo slovníkov slovenského slangu.

## Dejiny
O jednej forme predchodcu študentských domovov pozri v článku kolégium (stredoveký internát).

## Zdroje

## Pozri aj
* Mladá garda (internát)
* Svoradov
* Vysokoškolský internát Družba
* Internát Lafranconi
* Študentský domov Jura Hronca
* Študentský domov Mladosť
* Vysokoškolské mesto Ľ. Štúra – Mlyny UK


Kategória:Bývanie
Expanzívnosť

**Expanzívnosť** alebo **expanzivita** môže byť:
*rozpínavosť; vlastnosť rozširovať sa
*výbojná rozpínavosť, výbojnosť
Hrádza

**Hrádza** môže byť:
*všeobecne: násyp či stavba, ktorý/-á zabraňuje voľnému prietoku vody 
*v stavebníctve: zemná stavba spravidla lichobežníkového tvaru s výrazne prevládajúcim dĺžkovým rozmerom pozdĺž vodného toku alebo menej často naprieč vodným tokom slúžiaca na vzdutie vody (priehrada), zadržovanie povodní, ochranu okolitých pozemkov pred záplavami, na spevnenie, úpravu a ochranu brehov či splavnenie, synonymum: umelá hrádza, pozri hrádza (stavba)
*v baníctve: stavaná prekážka na zabránenie škodlivého priechodu veterných prúdov či vôd, pozri hrádza (baníctvo)
*v anatómii: krajina medzi vonkajšími pohlavnými orgánmi a análnym otvorom, pozri hrádza (anatómia)
*priekopa, najmä pre ceste
*prekážka, zábrana
Ján Sabol

Dr. h. c. prof. PhDr. **Ján Sabol**, DrSc. (* 25. január 1939, Sokoľ) je slovenský jazykovedec a vysokoškolský pedagóg, prodekan pre vedeckovýskumnú činnosť a doktorandské štúdium na Filozofickej fakulte UPJŠ v Košiciach. 

## Knižné práce
**Syntetická fonologická teória.* 1. vyd. Bratislava, Jazykovedný ústav Ľudovíta Štúra Slovenskej akadémie vied 1989. 256 s. 
**Koreferencia a konexia textu.* Ján Sabol, Ladislav Sisák (eds.). Prešov, Filozofická fakulta Prešovskej univerzity 2007. 160 s.
*

## Externé odkazy
* Bibliografia prof. J. Sabola na stránkach JUĽS SAV 

Kategória:Slovenskí jazykovedci
Kategória:Osobnosti zo Sokoľa
Polopúšť

thumb|Mapa púšti a polopúšti, ktoré sú vyznačené na červeno

**Polopúšť** je suchá oblasť na okraji púští, kde pre nedostatok vlahy pokrýva rastlinstvo menej ako 1/4 (približne) celkovej plochy a netvorí súvislý porast.

## Charakteristika
V porovnaní s púšťou je polopúšť viac rozšírená a je aj oveľa biologicky produktívnejšia. 

Polopúšte sa nachádzajú na každom kontinente, aj v oblastiach ďaleko od trópov. Slabé a nespoľahlivé zrážky polopúští výrazne ovplyvňujú celkový ráz krajiny a typy živočíchov v nich žijúce.

Rastliny tam často tvoria spletité húštiny vegetácie s množstvom úkrytov. Drevité druhy uskladňujú väčšinu vody v koreňoch. Šťavnaté sukulenty ju hromadia nad povrchom, v stonkách alebo listoch. Veľa z týchto rastlín je dobre chránených pred požieračmi - napríklad kaktusy: majú ostré tŕne, zatiaľ čo mliečniky pri poškodení vylučujú jedovatú šťavu, no pre živočíchy schopné prekonať tieto zábrany sú dôležitým zdrojom výživy.

V polopúšťach sa vyskytujú rastlinné efeméry, ktoré s príchodom dažďa prudko rastú, kvitnú, produkujú semená a potom hynú. Tento krátky životný cyklus ponúka živočíchom sviežu potravu a obohacuje množstvo semien rozptýlených po povrchu púšte. 

Niektoré polopúšte sú teplé alebo horúce počas celého roka, iné bývajú prekvapivo chladné, najmä v zime. V púšťach strednej Ázie a v severných častiach americkej Veľkej panvy s púštnymi regiónmi medzi Skalnatými vrchmi a pobrežnými horstvami ďalej na západe teploty klesajú aj na -30 stupňov Celzia. 

Najvýraznejšie rozdiely medzi zimnými a letnými teplotami sa vyskytujú v polopúšťach a púšťach strednej Ázie, čo je spôsobené ich vnútrokontinentálnou polohou. V týchto oblastiach potrebujú živočíchy ochranu proti zimnému chladu rovnako ako proti letným horúčavám: malé živočíchy, ako hmyz, obyčajne v zime ustrnú a veľa hrabavých cicavcov hibernuje až do jari.

Kategória:Vegetačné pásma
Blackwater (Munster)

náhľad|Rieka '''Blackwater''' v meste Fermoy
**Blackwater** (angl. *River Blackwater* alebo *Munster Blackwater*, ír. *An Abhainn Mhór* - doslovne Veľká rieka) je rieka v južnom Írsku. Meria približne .

Pramení na južných svahoch vrchu Knockanefune () v pohorí Mullaghareirk Mountains v County Kerry, východne od mesta Castleisland. Odtiaľ tečie najprv severojužným smerom (pričom vytvára hranicu medzi správnymi jednotkami Kerry a Cork, pri 
obci Duncannon Bridge sa stáča smerom na východ. Pokračuje územím County Cork, pričom preteká mestami Mallow a Fermoy. Následne vstupuje na územie County Waterford, preteká mestom Lismore a pri meste Cappoquin sa stáča na juh. Do Keltského mora ústi estuárom (tzv. Youghal Bay) pri meste Youghal. Rieka je známym rybárskym revírom, loví sa prevažne losos.

Najvýznamnejšími prítokmi sú Allow, Awbeg, Ahaphuca, Monavugga, Finisk a Licky zľava, Glen, Clyda a Bride sprava.

## Iné projekty
 

Kategória:Rieky v Írsku
Kategória:Úmorie Keltského mora
Blackwater (prítok Boyne, Navan)

**Blackwater** (angl. *River Blackwater*, ír. *An Abhainn Dubh*) je rieka vo východnom Írsku. Je to ľavostranný prítok rieky Boyne.

Pramení v grófstve Cavan, západne od mesta Kingscourt. Najprv tečie na juh, preteká mestom Virginia a južne od neho sa vlieva do jazera Lough Ramar. Z jazera vyteká na juhovýchod, vstupuje na územie grófstva Meath, kde preteká mestom Kells. Napokon sa v meste Navan vlieva do Boyne.

Kategória:Rieky v Írsku
Kategória:Povodie Boyne
Lapidárium

[náhľad|Lapidárium v [Praha|Prahe]]
[náhľad|Lapidárium v [Čakovec|Čakovci v Chorvátsku]]
**Lapidárium** (z neskorolat. *lapidarium*, od ) je zbierka kamenných starožitností (plastík a ich zlomkov, architektonických fragmentov z výkopov či poškodených historických stavieb), alebo priestor na úschovu takejto zbierky. Lapidáriá vznikajú pri múzeách alebo pri významných pamiatkach s dlhým stavebným vývojom.

## Lapidáriá
### Slovensko
* V exteriéri Slanického ostrova umenia, stálej expozície Oravskej galérie prístupnej od 15. mája do 15. septembra, sa nachádza lapidárium „Oravskej kamenárskej tvorby 18. a 19. storočia“.
* *Rímske lapidárium*, ktoré je súčasťou Podunajského múzea v Komárne a obsahuje rímske kamenosochárske pamiatky z 1.4. storočia po Kr. a kópie najpozoruhodnejších rímskych plastík z rôznych lokalít Slovenska
* Na prízemí Zvolenského zámku, súčasti Slovenskej národnej galérie, sa nachádza *Lapidárium gotického umenia*, ktoré zhromažďuje architektonické fragmenty a kamenné články zámku, zámockej kaplnky (14. storočie), transfery nástenných malieb z bývalej fary vo Zvolene (polovica 15. storočia) a kópie najvýznamnejších drevorezieb Majstra Pavla z Levoče
* Medzi stálymi expozíciami Archeologického múzea v Bratislave (súčasť Slovenského národného múzea) sa nachádza lapidárium obsahujúce kamenné pamiatky z doby rímskej a stredoveku doplnené o zrekonštrovanú hrnčiarsku pec z doby laténskej a sklársku pec z obdobia Veľkej Moravy.
* Lapidárium so zvyškami zničených náhrobných kameňov z bývalého židovského cintorína v Liptovskom Hrádku, vytvorené roku 1995 v rámci projektu Mosty Gesharim

## Referencie

Kategória:Múzeá
Kategória:Sochárstvo
Bandon

**Bandon** môže byť:

*mesto v Írsku, pozri Bandon (County Cork)
*mesto v USA (Oregon), pozri Bandon (Oregon)
*rieka v Írsku, pozri Bandon (rieka)
*starý názov mesta Surat Thani v Thajsku
Shannon

**Shannon** môže byť:

*v Írsku:
**rieka, pozri Shannon (rieka)
**mesto, pozri Shannon (mesto)
**letisko, pozri Medzinárodné letisko Shannon
**komerčná zóna pri rovnomennom letisku, pozri Shannon Free Zone
**rugbyový klub v Limericku, pozri RFC Shannon

*v USA:
**sídlo v Illinoise, pozri Shannon (Illinois)
**sídlo v Marylande, pozri Shannon (Maryland)
**správna jednotka v Južnej Dakote, pozri County Shannon (Južná Dakota)
**správna jednotka v Missouri, pozri County Shannon (Missouri)
**sídlo v Arkansase, pozri Shannon Hills
**sídlo v Pensylvánii, pozri Castle Shannon

*ostrov pri pobreží Grónska, pozri Shannon (Grónsko)
*sídlo v Kanade, pozri Shannon (Kanada)
*sídlo na Novom Zélande, pozri Shannon (Nový Zéland)
*chránené územie v Kanade, pozri Shannon Falls Provincial Park
*územie v Karibiku, pozri Shannon Becker

*priezvisko:
**Claude Elwood Shannon, autor informačnej teórie
**Darryl Shannon, bývalý hráč NHL
**David Shannon, spisovateľ
**Del Shannon, rockový spevák a textár
**Molly Shannon, americká herečka
**Sharon Shannon, írska hudobníčka

*pseudonym: 
**americkej speváčky, pozri Shannon (speváčka)
**britského speváka a textára, pozri Marty Wilde
Entirely Good

***Entirely Good*** je debutový štúdiový album slovenskej speváčky Zuzany Smatanovej, ktorý v roku 2003 vydalo hudobné vydavateľstvo Epic Records. 

Na albume sa nachádza trinásť skladieb spievaných v anglickom a v slovenskom jazyku. Za predaných vyše 25 000 nosičov tento album dostal na Slovensku multi-platinovú platňu.

## Zoznam skladieb

## Výroba albumu
* Marián Kachút - aranžmány, mixovanie, hranie a nahrávanie nástrojov, producent
* Vladimír Bajnóci - nahrávanie sláčikov
* Karol Vontszemü - viola
* Ferdinand Pastorek, Milan Adamec - husle
* Roman Vrablik - basa
* Peter Graus, Tomáš Zubák - výkonní producenti
* Martin Fridner - fotografie

## Externé odkazy

* Entirely Good na stránke Zuzany Smatanovej

Kategória:Albumy Zuzany Smatanovej
Kategória:Debutové albumy
Kategória:Hudobné albumy z 2003
Pulzová oxymetria

náhľad|Pulzový oxymeter
náhľad|Pulzový oxymeter

**Pulzová oxymetria** je neinvazívna metóda na kontinuálne zisťovanie saturácie hemoglobínu kyslíkom v arteriálnej krvi prostredníctvom merania absorpcie svetla resp. remisie svetla pri presvietení kože. Meranie sa uskutočňuje najčastejšie nalepovacím senzorom na ľahko prístupnej časti tela, spravidla prste, ušnici a podobne. Prístroj na pulzovú oxymetriu sa nazýva pulzový oxymeter.

Využíva sa najmä na monitorovanie saturácie hemoglobínu kyslíkom počas celkovej anestézie pri operáciach.

Kategória:Medicína
Nomenklatúra IUPAC pre organickú chémiu

**Nomenklatúra IUPAC pre organickú chémiu** je systematická metóda pomenovania organických zlúčenín, ktorá je odporúčaná Medzinárodným zväzom pre čistú a aplikovanú chémiu (IUPAC). Ideálne by každá zlúčenina mala dostať názov, z ktorého sa dá odvodiť jednoznačným spôsobom jej štruktúrny vzorec. Podobne existuje aj Nomenklatúra IUPAC pre anorganickú chémiu.

V bežnej komunikácii však nie sú kvôli šetreniu miesta vždy používané oficiálne odporúčania IUPAC, okrem prípadov, keď je potrebné udať stručnú definíciu zlúčeniny alebo ak je IUPAC názov jednoduchší (napr. etanol vs. etylalkohol). V ostatných prípadoch sa môže použiť triviálny názov, často odvodený od zdroja, z ktorého sa zlúčenina izolovala.

## Základné princípy

V nomenklatúre IUPAC sa na popis druhu a pozície funkčných skupín v rámci zlúčeniny používajú rôzne prefixy (predpony), sufixy (prípony) a infixy.

Pomenovanie pre mnoho zlúčenín začína určením názvu rodičovského uhľovodíka a identifikáciu prítomných funkčných skupín v molekule, ktoré ju odlišujú od rodičovského uhľovodíka. Používa sa číslovanie rodičovského alkánu, ktoré je v prípade potreby modifikované po aplikácii Cahnových-Ingoldových-Prelogových prioritných pravidiel ("CIP") v prípade, že by mohla vzniknú nejaká nejednoznačnosť kvôli štruktúre rodičovského uhľovodíka samotného. Názov rodičovského uhľovodíka sa upraví pridaním sufixu (prípony) funkčnej skupiny s najvyššou prioritou a zvyšné funkčné skupiny sa uvedú ako číslované prefixy (predpony) v abecednom poradí od prvého po posledný.

Vo väčšine prípadov mierna voľnosť pri uplatňovaní niektorých pravidiel nebude na prekážku jednoznačného a zrozumiteľného pomenovania — cieľom je, pravdaže, odstrániť každú nejednoznačnosť, z ktorej by mohlo vzniknúť nedorozumenie ohľadom zlúčeniny, o ktorej sa pojednáva.

Napríklad, striktná aplikácia pravidiel priority CIP pre pomenovanie zlúčeniny

:NH2CH2CH2OH

by nám dala názov 2-aminoetanol (ktorý preferujeme). Avšak názov 2-hydroxyetanamín takisto jednoznačne označuje tú istú zlúčeninu.

Uvádzame, ako sme k názvu dospeli:

#V hlavnom reťazci sa nachádzajú dva uhlíky, preto koreň názvu je "et".
#Keďže uhlíky sú viazané jednoduchou väzbou, sufix začína na "án/an".
#Sú prítomné dve funkčné skupiny, a to alkoholová (OH) a amínová (NH2). Alkoholová má vyššie atómové číslo, a preto má vyššiu prioritu ako amínová. Sufix pre alkoholy končí "ol", preto celý sufix bude "anol".
#Amínová skupina nie je na uhlíku, na ktorom je viazaná skupina OH (prvý uhlík), ale o jeden uhlík ďalej; toto označíme prefixom "2-amino".
#Výsledný názov získame spojením prefixu, koreňa a sufixu, teda "2-aminoetanol".

Kategória:Organická chémia
Kategória:Chemické názvoslovie
Karlsruhe (mesto)

**Karlsruhe** je mesto na brehu rieky Rýn na juhozápade Nemecka v spolkovej krajine Bádensko-Württembersko blízko nemecko-francúzskych hraníc. Mesto má približne 313 000 obyvateľov. Karlsruhe je sídlom dvoch najvyšších súdov v Nemecku. Sídlia tu od roku 1951 Spolkový ústavný súd Nemecka () a od roku 1950 Spolkový súdny dvor Nemecka (), najvyšší odvolávací súd v záležitostiach občianskeho práva a trestného práva. Preto má mesto prezývku *Rezidencia práva* ().

## Dejiny
Mesto založil v roku 1775 markgróf Karol III., ktorý sa rozhodol presídliť zo svojej stredovekej, stiesnenej rezidencie *Durlach* (dnes najväčšej časti mesta Karlsruhe) do novo postaveného otvoreného moderného mesta, ktorého ulice sa budú vejárovite rozbiehať od jeho zámku. V pláne bolo 32 ulíc, väčšina z nich prežila dodnes.
[náhľad|left|49. [rovnobežka (geografia)|rovnobežka ktorá prechádza mestským parkom]]

## Geografia
Karlsruhe je po Stuttgarte (80 kilometrov východne) druhým najväčším mestom Bádenska-Württemberska. Mestom prechádza 49. rovnobežka. Je symbolicky vyznačená bielou čiarou a kamenným obeliskom v mestskom parku.

## Ekonomika
Na brehu Rýna sa nachádza najväčšia ropná rafinéria v Nemecku a dva prístavy. Mesto je tiež významným dopravným uzlom.

## Šport
V meste pôsobí futbalový klub Karlsruher SC – zakladajúci člen bundesligy. V sezóne 2007/08 klub hral v prvej nemeckej bundeslige (Fußball-Bundesliga) a má svoj domov na štadióne Wildparkstadion. Najväčšie úspechy klub dosiahol keď získal v roku 1909 titul nemeckého majstra, ešte pod názvom *Phonix Karlsruhe*, ako aj keď získal dvakrát nemecký pohár v roku 1955/56.

## Osobnosti mesta
* Karolína Frederika Bádenská (* 1776 – † 1841), bavorská kráľovná ako manželka Maximiliána Jozefa I.
* Karl Friedrich Benz (* 1844 – † 1929), inžinier a technik
* Viktória Bádenská (* 1862 - † 1930), švédska kráľovná ako manželka Gustáva V.
* Richard Martin Willstätter (* 1872 – † 1942), chemik, nositeľ Nobelovej ceny
* Walter Heinrich Heitler (* 1904 – † 1981), nemecko-írsky fyzik
* Peter Sloterdijk (* 1947), filozof, esejista, teoretik, predstaviteľ postmodernej filozofie
* Oliver Bierhoff (* 1968), futbalový útočník
* Oliver Kahn (* 1969), futbalový brankár

## Partnerské mestá
*  Halle, Nemecko, 1987
*  Krasnodar, Rusko, 1998
*  Nancy, Francúzsko, 1955
*  Nottingham, Spojené kráľovstvo, 1969
*  Temešvár, Rumunsko, 1997

## Referencie


## Iné projekty


Kategória:Mestá v Bádensku-Württembersku
Kategória:Sídla na Rýne
Juraj Briškár

**Juraj Briškár** (* 1964, Košice) je slovenský literárny vedec a spisovateľ. 

## Dielo
* *Mlčanie* (1994)
* *Chôdza v Oriente* (1998)
* *Autumnal furniture* (2002)
* *Symetrické pozorovania* (2011) 
* *Elementárne situácie v literatúre* (2005) 

## Referencie

## Externé odkazy
* Oficiálny web (archív, 2013)
* 

Kategória:Narodenia v 1964
Kategória:Slovenskí spisovatelia
Kategória:Slovenskí literárni vedci
Zlomené krídla (Chalíl Džibrán)

**Zlomené krídla** je novela Chalíla Džibrána, ktorú vydal v roku 1912 v arabčine. Text však neustále vylepšoval, až napokon celý príbeh napísal odznova v angličtine.

**Úryvok z knihy**

"Ľudia si občas naivne myslia, že láska je plodom dlhého zväzku muža a ženy a dlhodobého dvorenia. Láska je však skôr dcérou duševného súladu. Ak sa dve blízke duše stretnú, vzniká láska v jednom okamihu. Ak láska nevznikne odrazu a nečakane, nevznikne ani po rokoch, ba ani po stáročiach."

Kategória:Knihy z 1912
Kategória:Novely
Kategória:Sfilmované knihy
Figovník

::*Slovo figovník môže mimo taxonómie označovať aj len figovník obyčajný, pozri [[figovník obyčajný]].*

**Figovník** alebo **fikus** (zastarano: *fík*; lat. *Ficus*) je rod rastlín z čeľade morušovité (Moraceae).

Slovenským názvom **fikus** sa v užšom zmysle označujú len ozdobné (najmä ozdobné izbové) druhy z tohto rodu, a to najmä tie, ktoré majú tvrdé lesklé tmavozelené elipsovité listy.

Do rodu figovník patrí viac ako 800 druhov tropických i subtropických drevín. Figovníky vytvárajú druhotné kmene zo vzdušných koreňov. V našich podmienkach sa tropické druhy pestujú ako okrasné rastliny. Figovník obyčajný (*Ficus carica*) je subtropický druh z okolia Stredozemného mora (pestovaný ale aj na Slovensku), ktorého plody (figy) sa k nám dovážajú.

## Druhy

## Vybrané druhy figovníkov

Image:Ficus_carica0.jpg|*Plody (figy) figovník obyčajného ([[Figovník obyčajný|Ficus carica]])*
Image:Sycomoros_old.jpg|*[[Ficus sycomorus]]*
Image:Ficus altissima1.jpg|*[[Ficus altissima]]*
Image:Ficus aspera 3.jpg|Plody *[[Ficus aspera]]*
Image:Ficus erecta5.jpg|*[[Ficus erecta]]*
Image:Ficus ilicina.jpg|*[[Ficus ilicina]]*
Image:Ficus lutea 0005.jpg|*[[Ficus lutea]]*
Image:Starr_010820-0015_Ficus_pseudopalma.jpg|*[[Ficus pseudopalma]]*
Image:Ficus mauritiana.JPG|*[[Ficus mauritiana]]*
Image:Figi_Ficus_roxoburghi.jpg|*[[Ficus auriculata]]*
Image:Starr_020227-0070_Ficus_triangularis.jpg|*[[Ficus deltoidea]]*
Image:Ficus variegata.JPG|*[[Ficus variegata]]* v Mong Kok, Hongkongu


## Iné projekty

## Zdroje

## Externé odkazy
* Figweb - stránky o figovníkoch

Kategória:Morušovité
Kategória:Ovocie
Stredná dĺžka života

thumb|right|Mapa strednej dĺžky života (roky)

**Stredná dĺžka života (vo veku x)** alebo **nádej dožitia (vo veku x)** je priemerný počet rokov, ktorý pravdepodobne prežije osoba vo veku x za predpokladu, že sa úmrtnostné pomery nezmenia. Najčastejšie sa používa ukazovateľ **stredná dĺžka života pri narodení (nádej dožitia pri narodení)**, teda stredná dĺžka života vo veku 0. 

Rozlišuje sa pritom pohlavie. Ženy sa dožívajú obyčajne o desatinu vyššieho veku. Hodnoty ovplyvňuje stav ekonomiky, zdravotníctva, úroveň kriminality, vojenský stav štátu, životné prostredie a veľa ďalších faktorov. 

Očakávaná dĺžka života pri narodení na Slovensku bola od roku 2014 pre ženy viac ako 80 rokov a pre mužov okolo 73 rokov, čo však znamenalo po prvýkrát nárast nad priemerné očakávanie 77,0 roku. Tento priemer (77 rokov) sa odvtedy u nás udržiaval až do roku 2020. Očakávaná dĺžka života pri narodení na Slovensku od roku 1960 do roku 2020 tak narástla o asi 10 rokov. Údaje Eurostatu z roku 2022 však naznačujú, že nárast strednej dĺžka života sa vo viacerých členských štátoch EÚ zastavil alebo dokonca klesal.

Pandémia COVID-19, ktorá začala v roku 2020, skrátila v priebehu roka 2021 strednú dĺžku života pri narodení takmer v polovici členských štátov EÚ. Najhoršie sú na tom z celej EÚ Slovensko a Bulharsko, kde sa predpokladaná dĺžka života skrátila o 2,2 roka v porovnaní s rokom 2020. Slovensko tak kleslo zo 77,0 v roku 2020 na 74,8 roka (71,3 muži a 78,3 ženy) v roku 2021.   

## Referencie


## Externé odkazy
*http://www.czso.cz/csu/redakce.nsf/i/nadeje_doziti_a_prumerny_vek 

Kategória:Demografia
Rebeka (román)

**Rebeka** je jeden z najvýznamnejších románov od britskej autorky Daphne du Maurier. Bol vydaný v roku 1938.

Je písaný v prvej osobe a odohráva sa sčasti v Monte Carle a sčasti v Británii v oblasti Cornwallu. Príbeh obsahuje veľa záhadných prvkov a drží v napätí čitateľa, ktorý spolu s hlavnou hrdinkou prežíva takmer detektívne pátranie po stopách mŕtvej prvej ženy svojho muža. Zároveň je to príbeh s romantickou zápletkou. 

## Obsah

Mladé anglické dievča pracuje ako spoločníčka staršej bohatej Američanky, pani Van Hopperovej. Svoju prácu nemá práve v láske, ale ako chudobnej sirote jej veľa možností neostáva. Sprevádza svoju zamestnávateľku na cestách. Pri návšteve Monte Carla sa nenápadné dvadsaťjedenročné dievča zoznámi s Angličanom Maximom de Winterom. Pani Van Hopperová, ktorá sa vyzná v klebetách, prezrádza, že Maxim prednedávnom prišiel o svoju manželku Rebeku. Rebeka, hoci bola skvelou jachtárkou, zahynula za búrky, keď sa vydala na more v noci so svojím člnom. Maxim pôsobí utrápene, ale napriek tomu je od prvej chvíle hlavnej hrdinke sympatický.

Hrdinka sa počas niekoľkých dní s Maximom zblíži a on ju požiada, aby sa za neho vydala. Keďže sa do neho dievčina zaľúbila, pristane a vezmú sa.

Mladá pani de Winterová sa ocitá na manželovom rodinnom sídle Manderley. Zoznamuje sa s Maximovou sestrou Beatrice, s jej manželom Gilesom, tajomníkom Frankom Crawleym. Títo ľudia stoja na jej strane. Ale v Manderley pôsobí aj tajomná pani Danversová, domáca, ktorá naďalej ostáva verná Rebeke a znepríjemňuje život novej panej. Odťažité správanie samotného Maxima a všadeprítomné porovnávanie s dokonalou Rebekou privádzajú mladú ženu k myšlienkam, prečo si ju Maxim vlastne vzal za ženu. Pochybuje o jeho láske a verí, že on ešte stále miluje svoju mŕtvu manželku. 

V ťaživej atmosfére more vyvrhne vrak lode a policajné vyšetrovanie ukáže, že Rebeka nezahynula náhodou, ale že jej smrť niekto spôsobil. A možným vrahom je jediný človek - Maxim de Winter. Následné vypočúvanie, súd a vyšetrovanie vyplaví na svetlo sveta prekvapivé rozuzlenie.

Až do poslednej strany sa čitateľ nedozvie meno hlavnej hrdinky. Je rozprávačkou príbehu a postavy k nej prehovárajú bez toho, aby ju oslovili. Sama svoje meno nikdy nespomína, preto nám jej meno ostáva záhadou.

## Adaptácie

Romám bol niekoľko ráz sfilmovaný, najúspešnejšia je verzia Alfreda Hitchcocka, film Rebecca s Laurencom Olivierom v úlohe Maxima de Wintera z roku 1944.

Kategória:Knihy z 1938
Kategória:Romány Daphne du Maurier
Kategória:Sfilmované romány
Levy a čipka

**Levy a čipka** (v origináli **Lions and lace**) je román úspešnej americkej autorky ľúbostných romancí Meagann McKinney. Vyšiel v roku 1988.

Dej sa odohráva v New Yorku v 70.rokoch 19. storočia. V centre pozornosti stojí jemná mladá dáma z najvyššej spoločnosti a írsky zbohatlík. Ich vzájomný vzťah prejde mnohými peripetiami, kým konečne dospejú k spoločnému šťastiu. 

Kategória:Knihy z 1988